નેપાનગર આસપાસના વિસ્તારમાં સિક્યોરિટી પેપર મિલનું દૂષિત પાણી નર્મદા નદીમાં ભળતાં નદીમાં પ્રદૂષણની માત્રા વધુ જોવા મળે છે. નર્મદા-ક્ષિપ્રા સિંહસ્થ લિંક પરિયોજનાના માધ્યમથી ભારે પ્રદૂષણ અને જળપ્રવાહ રોકવાથી લુપ્ત થતી મોક્ષદાયિની ક્ષિપ્રાને જીવતદાન આપવાનો પ્રયાસ કરવામાં આવ્યો છે. નર્મદાનું પાણી ૪૯ કિલોમીટરના અંતરથી તથા ૩૪૮ મીટરની ઉંચાઈએથી વહાવીને ક્ષિપ્રામાં ઠાલવવામાંં આ‍વ્યું છે અને તેના કારણે જ ઉજજૈનનો ત્રિવેણી ડેમ આજે ભરપુર છે. પરંતુ માત્ર આવા પ્રયાસ ઉપરાંત દેશમાં જે નદીઓ પ્રદુષણથી મલિન થઈ રહી છે તેને અટકાવવા માટે આપણે સામૂહિક પ્રયાસો કરવાની આવશ્યકતા જણાઈ રહી છે.